Cuneiform Tablet Kt 94/k 1046B (AKT 6a 83)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šu-be-lúm DUMU i-dí-a-bi₄-im a-na PUZUR₄.IŠTAR DUMU da-da iṣ-ba-at-ni-a-tí-ma um-ma šu-bé-lúm-ma a-na PUZUR₄.IŠTAR-ma 16 ma-na KÙ.BABBAR ù ṣí-ba-sú a-na a-bi-a ḫa-bu-lá-tí KÙ.BABBAR ù ṣí-ba-sú im-tí-da-kum 1 ma-na-um 0.33333 ma-na i ša-tim tù-ṣa-áb um-ma PUZUR₄.IŠTAR-ma a-bu-kà maš-ke-e il₅-ta-qé-ma KÙ.BABBAR ša-bu ki-ma šu-bé-lim nu-ší-ib-ma ni-iš a-lim{ki} it-mu-ú-ma a-na 6 ma-na KÙ.BABBAR i-mì-ig-ru IGI ni-mar-IŠTAR IGI en-nam-a-šùr a-šùr-na-da DUMU šu-{d}EN.LÍL tap-pá-i-ni a-na a-wa-tim a-ni-a-tim kà-ru-um kà-né-eš i-dí-ni-a-tí-ma IGI GÍR ša a-šùr ší-bu-tí-ni ni-dí-in